Հայաստանի Հանրապետութեան գիտութիւնների ազգային ակադեմիայի Շիրակի հայագիտական հետազօտութիւնների կենտրոնի գիտքարտուղար, երաժշտագէտ արուեստագիտութեան թեկնածու Յասմիկ Յարութիւնեանը ծանօթացրեց թանգարանում տեղ գտած ցուցանմուշներին: Նրա խօսքով, ցուցասրահը համալրելը շատ դժուար է եղել, քանի որ ի սկզբանէ Ջիւանիից եղել է ընդամէնը ինը նկար, սակայն մնացել էր ամենակարեւորը` Ջիւանու տունը: «Ցաւօք, անձնական իրերը չեն պահպանուել, այդ իսկ պատճառով մենք հանգամանօրէն ուսումնասիրեցինք Ջիւանու գործունէութիւնը, որպէսզի կարողանանք ազգային սեփականութիւն դարձնել աշուղի տառապանքով ու փառքով լի ուղին», նշեց նա: